Հիշեցնենք, որ 2018 թ. հունվարի 1-ից ուժի մեջ է մտել նոր Հարկային օրենսգիրքը, ըստ որի փոխվել են եկամտահարկի դրույքաչափերը: Նախկինում մինչև 120 հազար դրամ աշխատավարձ ստացողների եկամտահարկը կամում էր 24.4 տոկոս, 120 հազարից մինչև 2 մլն դրամի դեպքում՝ 26 տոկոս, և 2 մլն դրամից ավելիի դեպքում՝ 36 տոկոս: Այժմ 120 հազար դրամ աշխատավարձի սահմանաչափը բարձրացվել է մինչև 150 հազար դրամ և եկամտահարկը նվազել է 24.4 տոկոսից՝ դառնալով 23 տոկոս: 150 հազար դրամից մինչև 2 մլն դրամը հարկվում է 28 տոկոսով, նախկին 26-ի փոխարեն: Իսկ 2 մլն դրամից ավելի աշխատավարձ ստացողների եկամտահարկի դրույքաչափը փոփոխության չի ենթարկվել: